Cyber-shot-käyttöohjeet
Tulosta
Ensimmäiselle sivulle > Vianmääritys > Vianmääritys > Akku ja virta

## Akku ja virta

Akkua ei voi työntää kameraan.

- Varmista, että akun suunta on oikea, ja aseta sitä paikalleen, kunnes akun poistovipu lukittuu.

Kameraa ei voi kytkeä päälle.

- Kun akku on asetettu kameraan, voi kestää jonkin aikaa, ennen kuin kameraan tulee virta.

- Varmista, että akku on asetettu oikein.

- Akku on tyhjentynyt. Aseta ladattu akku.

- Akun liittimet ovat likaiset. Pyyhi lika varovasti pois pehmeällä liinalla tai vanupuikolla.

- Tarkista, että akku on tyyppiä NP-BG1 tai NP-FG1.

Virta katkeaa yllättäen.

- Kameran ja akun lämpötilan mukaan virta voi katketa automaattisesti kameran suojaamiseksi. Tällöin nestekidenäyttöön ilmestyy viesti ennen virran katkeamista.

- Jos kameraa ei käytetä tietyn ajan kuluessa virran ollessa kytkettynä ja kun [Virransäästö]-asetuksena on [Normaali] tai [Kestävyys], kamera sammuu automaattisesti estääkseen akun tyhjenemisen. Kytke kamera uudestaan päälle.

Varaustilan ilmaisin näyttää väärin.

- Näin voi käydä, kun kameraa käytetään erittäin kuumassa tai kylmässä paikassa.

- Varaustilan ilmaisimen osoittama jäljellä oleva varaus ei vastaa todellista jäljellä olevaa varausta. Tyhjennä akku kokonaan kerran ja lataa se sitten täyteen näytetyn varauksen korjaamiseksi. Jäljellä olevan latauksen ilmaisin ei välttämättä ole oikein kaikissa olosuhteissa.

- Akun kapasiteetti pienenee sitä käytettäessä ja ajan myötä. Jos akun käyttöaika lyhenee huomattavasti, on ehkä aika hankkia tilalle uusi akku.

Akkua ei voi ladata, kun se on kamerassa.

- Akkua ei voi ladata verkkolaitteen (myydään erikseen) avulla. Lataa akku akkulaturilla.

CHARGE-valo vilkkuu akun latauksen aikana.

- Tarkista, että akku on tyyppiä NP-BG1 tai NP-FG1.

- CHARGE-merkkivalo vilkkuu harvaan, kun käytetään akkua, jota ei ole käytetty pitkään aikaan.

- CHARGE-merkkivalossa (toimitetussa akkulaturissa) on kaksi vilkkukuviota, nopea vilkkuminen (noin 0,15 sekunnin välein) ja hidas vilkkuminen (noin 1,5 sekunnin välein). Jos valo vilkkuu nopeasti, poista ladattavana oleva akku ja asenna se sitten takaisin akkulaturiin niin, että se naksahtaa paikalleen. Jos valo vilkkuu nopeasti uudelleen, se voi olla merkki akun ongelmasta.
  Jos valo vilkkuu hitaasti, laturi on valmiustilassa ja lataus on pysäytetty tilapäisesti. Lataus pysäytetään tilapäisesti ja valmiustila kytkeytyy, kun lämpötila on lataukselle sopivan alueen ulkopuolella. Lataus jatkuu ja CHARGE-valo syttyy, kun lämpötila palaa lataukselle sopivalle alueelle.
  Lataa akku oikeassa latauslämpötilassa 10 °C – 30 °C.

- Jos haluat lisätietoja, katso [Tietoja].

Takaisin ylös