Cyber-shot-käyttöohjeet
Tulosta
Ensimmäiselle sivulle > Varotoimia/Tietoja kamerasta > Varotoimia > Akku

## Akku

Akun lataaminen
Akun tehokas käyttö
Tietoja akun jäljellä olevasta varauksesta
Akun säilyttäminen
Akun käyttöikä
Yhteensopiva akku

### Akun lataaminen

- Lataa akku (mukana) ennen kameran ensimmäistä käyttökertaa.

- Akku voidaan ladata, vaikka se ei ole aivan tyhjä. Voit käyttää myös osaksi ladattua akkua.

- Suosittelemme, että akku ladataan ympäristön lämpötilan ollessa 10 °C – 30 °C. Akku ei ehkä lataudu kunnolla tämän lämpötila-alueen ulkopuolella.

### Akun tehokas käyttö

- Akun suorituskyky heikkenee kylmässä ympäristössä. Tämän vuoksi akun käyttöaika on lyhyempi kylmässä ympäristössä. Toimimalla seuraavasti voit pidentää akun käyttöaikaa:

- Pidä akkua taskussasi kehon lähellä, jotta se lämpenee, ja laita se kameraan vasta juuri ennen kuvaamista.
  (Jos taskussasi on metalliesineitä, esimerkiksi avain, varo oikosulkua.)

- Akku tyhjenee nopeasti, jos käytät usein salamaa tai zoomia.

- Suosittelemme, että pidät mukanasi vara-akkuja kaksi tai kolme kertaa kuvausta pidemmäksi ajaksi ja että teet koekuvauksen ennen varsinaisten kuvien ottamista.

- Älä altista akkua vedelle. Akku ei ole vesitiivis.

- Älä jätä akkua auton sisään, suoraan auringonpaisteeseen tai mihinkään muihin erittäin kuumiin paikkoihin.

- Kameraa ei ehkä voi käynnistää tai akkua ei voi ladata tehokkaasti, jos akun liitinosa on likainen. Puhdista tällöin akku pyyhkimällä pöly kevyesti pois pehmeällä liinalla tai vanupuikolla.

### Tietoja akun jäljellä olevasta varauksesta

- Jäljellä olevan varauksen ilmaisin näkyy nestekidenäytössä.

A: Korkea
B: Matala

- Jäljellä oleva tarkka varaus tulee näyttöön noin minuutin kuluttua.

- Jäljellä olevan latauksen ilmaisin ei välttämättä ole oikein kaikissa olosuhteissa.

- Kun [Virransäästö]-asetuksena on [Normaali] tai [Kestävyys] eikä kameraa käytetä tietyn ajan kuluessa virran ollessa kytkettynä, nestekidenäyttö sammuu, ja sitten kamera sammuu automaattisesti (automaattinen virrankatkaisutoiminto).

### Akun säilyttäminen

- Tyhjennä akku kokonaan ennen säilytystä ja säilytä se viileässä ja kuivassa paikassa. Lataa akku täyteen ja tyhjennä sitten sen varaus kokonaan kamerassa käyttämällä vähintään kerran vuodessa säilytyksen aikana akun suorituskyvyn ylläpitämiseksi.

- Voit kuluttaa akun varauksen loppuun kamerassa jättämällä kameran päälle kuvaesitystilassa, kunnes akku loppuu.

- Käytä aina mukana tullutta akkukoteloa, kun kuljetat tai säilytät akkua. Se estää mm. liittimien likaantumisen ja oikosulut.

### Akun käyttöikä

- Akun käyttöikä on rajallinen. Akun kapasiteetti pienenee sitä käytettäessä ja ajan myötä. Jos akun käyttöaika lyhenee huomattavasti, on ehkä aika hankkia tilalle uusi akku.

- Akun käyttöikään vaikuttavat sen säilytys- ja käyttöolosuhteet sekä käyttöympäristö.

### Yhteensopiva akku

- NP-BG1-akkua (mukana) voidaan käyttää vain G-tyypin kanssa yhteensopivissa Cyber-shot-malleissa.

- Jos käytetään NP-FG1-akkua (myydään erikseen), akun varaustilan ilmaisimen vieressä näkyvät myös minuutit ( 60 min).

Takaisin ylös