Cyber-shot-käyttöohjeet
Tulosta
Ensimmäiselle sivulle > Vianmääritys > Vianmääritys > Valokuvien tai videoiden kuvaaminen

## Valokuvien tai videoiden kuvaaminen

Kuvia ei voi tallentaa.

- Jos kuvia tallennetaan sisäiseen muistiin, vaikka kamerassa olisi muistikortti, varmista, että muistikortti on kunnolla paikallaan kamerassa.

- Tarkasta, onko sisäisessä muistissa tai muistikortissa vapaata tilaa. Jos se on täynnä, toimi jollakin seuraavista tavoista:

- Poista tarpeettomia kuvia. [Tietoja] [Tietoja]

- Vaihda muistikortti.

- Et voi tallentaa kuvia salamavalon lataamisen aikana.

- Videoiden tallennukseen suositellaan seuraavia muistikortteja:

- Memory Stick PRO Duo (Mark2) -tallennusväline, Memory Stick PRO-HG Duo -tallennusväline

- SD-, SDHC- tai SDXC-muistikortti (Class 4 tai nopeampi)

- Aseta [Esittelytila]-asetukseksi [Pois]. [Tietoja]

Hymysuljintoiminto ei toimi.

- Kuvaa ei oteta, jos hymyileviä kasvoja ei tunnisteta. [Tietoja]

- Aseta [Esittelytila]-asetukseksi [Pois]. [Tietoja]

Epäterävyyttä vähentävä toiminto ei toimi.

- Epäterävyyttä vähentävä toiminto ei ehkä toimi oikein kuvattaessa yöaikaan.

- Paina suljinpainike ensin puoliväliin asti ennen kuin otat kuvan.

- Jos kamera tärisee voimakkaasti, epäterävyyttä vähentävästä toiminnosta ei välttämättä ole apua, vaikka [SteadyShot] olisi aktivoitu.

Tallennus kestää kauan.

- Jos valotusajaksi tulee määrättyä aikaa pidempi aika, esimerkiksi kuvattaessa pimeässä, kamera vähentää automaattisesti kuvan kohinaa. Toiminnon nimi on NR (kohinan vähennys) hidas suljin, ja kuvausaika on pidempi.

Kuva ei ole tarkka.

- Kohde on liian lähellä. Varmista kuvatessasi, että objektiivi on kauempana kohteesta kuin lyhin kuvausetäisyys (noin 5 cm (W)/100 cm (T) objektiivista).

- (Hämärä), (Maisema), (Ilotulitus) tai (Edistynyt urheilukuvaus) on valittu valotusohjelmassa, kun otetaan valokuvia.

Zoom ei toimi.

- Optista zoomia ei voi käyttää pyyhkäisypanoraamatilassa.

- Älykästä zoomia ei voi käyttää kaikkien kuvakokojen kanssa. [Tietoja]

- Digitaalizoom ei ole käytettävissä, kun:

- Kuvataan videoita.

- Kun (Edistynyt urheilukuvaus) on valittu valotusohjelmassa.

- Hymysuljin toimii.

- [Itselaukaisin]-asetukseksi on valittu [Omakuva, yksi henkilö] tai [Omakuva, kaksi henkilöä].

Kasvontunnistustoimintoa ei voi valita.

- Kasvontunnistus voidaan valita vain, kun tarkennustilaksi on valittu [Monip. AF] ja [Mittausmuoto]-asetukseksi on valittu [Monipiste].

Salamavalo ei toimi.

- Salamaa ei voi käyttää, kun:

- Sarjakuvaus-tila on valittu. [Tietoja]

- (Hämärä), (Suuri herkkyys), (Ilotulitus) tai (Edistynyt urheilukuvaus) on valittu valotusohjelmassa.

- Kuvataan Pyyhkäisypanoraama-tilassa.

- Kuvataan videotilassa.

- Valitse salama-asetukseksi (Päällä), jos valotusohjelman tilaksi on valittu (Maisema), (Gourmet), (Lemmikki), (Hiekkaranta) tai (Lumi). [Tietoja]

Salamalla otetuissa kuvissa näkyy sameita, valkoisia pyöreitä täpliä.

- Ilmassa olevat hiukkaset (pöly, siitepöly yms.) heijastavat salaman valoa ja näkyvät kuvassa. Tämä ei ole vika. [Tietoja]

Lähikuvaustoiminto (Makro) ei toimi.

- Kamera säätää tarkennuksen automaattisesti. Pidä suljinpainike painettuna puoliväliin asti. Tarkennuksen säätö voi kestää jonkin aikaa kuvattaessa lähellä olevaa kohdetta.

- (Maisema), (Hämärä), (Ilotulitus) tai (Edistynyt urheilukuvaus) on valittu valotusohjelmassa.

Päivämäärä ja aika eivät näy nestekidenäytössä.

- Päivämäärä ja aika eivät näy kuvauksen aikana. Ne näkyvät vain toiston aikana.

Kuviin ei voi lisätä päivämääriä.

- Tämä kamera ei tue päivämäärien lisäämistä kuvan päälle. Voit tulostaa tai tallentaa kuvia päivämäärän kera käyttämällä ”PMB”-ohjelmaa. [Tietoja]

F-arvo ja sulkimen nopeus vilkkuvat, kun suljinpainiketta pidetään puoliväliin painettuna.

- Valotus on väärä. Korjaa valotus. [Tietoja]

Kuvan värit eivät ole oikein.

- Säädä valkotasapainoa. [Tietoja]

Kohteen kirkkaissa osissa näkyy valkoisia tai violetteja raitoja, tai koko kuvan näyttö muuttuu punertavaksi.

- Tätä ilmiötä kutsutaan suttuisuudeksi. Tämä ei ole vika. Suttuisuus ei tallennu valokuviin mutta tallentuu viivoina tai epätasaisina väreinä Pyyhkäisypanoraama-kuviin tai videoihin.
  (Kirkkaat alueet tarkoittavat aurinkoa tai sähkövaloja, jotka ovat paljon ympäristöä kirkkaampia.)

Kuvassa näkyy kohinaa, kun näyttöä katsotaan pimeässä paikassa.

- Kamera pyrkii parantamaan näytön näkyvyyttä tekemällä sen väliaikaisesti kirkkaammaksi, kun valoa on vähän. Tällä ei ole vaikutusta tallennettuun kuvaan.

Kohteen silmät näkyvät punaisina.

- Valitse [Punasilm. vähennys] -asetukseksi [Auto] tai [Päällä]. [Tietoja]

- Ota kuva salaman kantamaa lähempää salamaa käyttäen.

- Valaise huone ja ota kuva.

- Parantele kuvaa valitsemalla [Parantelu] [Punasilmäisyyden korjaus] katseluvalikossa [Tietoja] tai korjaa sitä käyttämällä ”PMB”-ohjelmaa. [Tietoja]

Näyttöön ilmestyy pisteitä, jotka jäävät näyttöön.

- Tämä ei ole vika. Nämä pisteet eivät tule kuvaan.

Kuvia ei voi ottaa sarjana.

- Sisäinen muisti tai muistikortti on täynnä. Poista tarpeettomia kuvia. [Tietoja] [Tietoja]

- Akun varaus on vähissä. Aseta ladattu akku.

Sama kuva otetaan useita kertoja.

- Valitse [Sarjan asetukset] ‑vaihtoehdoksi [Yksi]. [Tietoja]

- Valitse [Haarukointiasetukset]-vaihtoehdoksi [Pois]. [Tietoja]

- [Valotuksen tunnistus] ‑asetukseksi on valittu [Lisäasetukset]. [Tietoja]

Takaisin ylös